Basel-Landschaft

Basel-Landschaft er en kanton i Sveits. Den grenser til Frankrike (Alsace) og Tyskland (Baden-Württemberg) samt til kantonene Basel-Stadt, Aargau, Solothurn og Jura. Inntil 1833 utgjorde Basel-Landschaft sammen med Basel-Stadt kantonen Basel. De ble derfor inntil 1999, da dette begrepet ble strøket fra Sveits' grunnlov, omtalt som halvkantoner. Basel-Landschaft er imidlertid like autonom som alle andre kantoner. Den eneste forskjellen er at den bare har én stemme i Sveits' stenderråd (mens de fleste andre kantoner har to stemmer). Byer, kommuner og distrikter Basel-Landschaft består av 86 kommuner som er sammenfattet til fem distrikter (Bezirke). Følgende byer har mer enn 10 000 innbyggere: Reinach (18 760 innbyggere) Allschwil (18 631) Muttenz (17 063) Pratteln (15 048) Binningen (14 384) Liestal (13 288) Münchenstein (11 706) Birsfelden (10 361) Distriktene er oppkalt etter sine hovedsteder: Arlesheim Laufen Liestal Sissach Waldenburg Referanser Eksterne lenker (de-CH) Offisielt nettsted (en) Canton of Basel-Landschaft – kategori av bilder, video eller lyd på Commons (en) Canton of Basel-Landschaft – galleri av bilder, video eller lyd på Commons